ท้วง วินโดวส์ 10 ละเมิดความเป็นส่วนตัว
ผู้ใช้เน็ตทักท้วงระบบปฏิบัติการ Windows 10 ของบริษัทไมโครซอฟท์ ว่ามีการเข้าถึงข้อมูลส่วนบุคคล-เก็บข้อมูลพฤติกรรม ละเมิดความเป็นส่วนตัวของผู้ใช้ ด้านไมโครซอฟท์แจงเป็นการนำมาพัฒนาบริการ4 ส.ค. 2558 ภายหลังบริษัทไมโครซอฟท์ได้เปิดตัวระบบปฏิบัติการ Windows 10 เมื่อวันที่ 29 ก.ค. ที่ผ่านมา ซึ่งมีผู้ดาวน์โหลดระบบปฏิบัติการนี้ไปใช้งานกว่า 14 ล้านคนภายในวันแรก และการใช้งานก็ได้รับเสียงตอบรับในเชิงบวก อย่างไรก็ดี มีคำวิพากษ์วิจารณ์จากผู้ใช้ ผ่านทางเว็บไซต์อาทิ Hacker News และ Reddit ถึงการละเมิดความเป็นส่วนตัวของระบบปฏิบัติการนี้บนเว็บไซต์ของบริษัทไมโครซอฟท์ ได้เขียนไว้ว่าระบบปฏิบัติการ Windows 10 จะมีการเก็บข้อมูลของผู้ใช้ รวมถึงบอกวิธีการนำไปใช้ประโยชน์ ได้แก่ ชื่อนามสกุลและการติดต่อ ข้อมูลรหัสผ่าน ข้อมูลชาติพันธุ์วรรณา - อายุ เพศ ที่อยู่ ความสนใจ ความชื่นชอบ พฤติกรรมการจับจ่ายใช้สอย พฤติกรรมการใช้งาน ความสัมพันธ์และการติดต่อกับผู้อื่น ที่อยู่ เข้าถึงเนื้อหาที่อัปโหลดผ่านระบบ OneDrive Instant Message Skype และอีเมลไมโครซอฟท์ยังระบุอีกด้วยว่า ข้อมูลที่เก็บนั้นจะถูกนำไปใช้เพื่อการให้บริการและปรับปรุงการบริการให้ดีขึ้น เช่นเพื่อการปรับปรุง Cortana โปรแกรมผู้ช่วยดิจิทัลรับคำสั่งด้วยเสียงลักษณะเดียวกับ Siri ของบริษัท Apple นอกจากนี้ยังใช้ข้อมูลส่วนตัวเพื่อการปรับแต่งการสื่อสารกับผู้ใช้ และใช้สำหรับคัดเลือกโฆษณาที่ผู้ใช้จะได้รับ โดยเรียกว่า Internet-based advertising ซึ่งเป็นโฆษณาที่คัดเลือกจากข้อมูลชาติพันธุ์วรรณา ข้อมูลการใช้งาน ข้อมูลพื้นที่เท่านั้น ไม่รวมถึงข้อมูลเนื้อหาส่วนตัวอย่งเช่นอีเมลอย่างไรก็ดีไมโครซอฟท์มีตัวเลือกให้ผู้ใช้ สามารถสามารถติ๊กออก ไม่เปิดเผยข้อมูลส่วนใหญ่ได้ รวมถึงเลือกจะไม่รับโฆษณา Internet-based advertising ได้มีเสียงทักท้วงว่า การมีเพียงตัวเลือกไม่อนุญาตให้เก็บข้อมูลส่วนตัวนั้นไม่เพียงพอ เนื่องจากพฤติกรรมผู้ใช้ส่วนมากจะยินยอมโดยไม่ได้ศึกษาเงื่อนไขก่อน นายอเล็ค เมียร์ จากเว็บไซต์ Rock Paper Shotgun กล่าวว่า บริษัทไมโครซอฟท์ไม่ได้ทำให้เงื่อนไขการให้บริการรวมถึงการเก็บข้อมูลเหล่านี้เข้าใจง่ายและโปร่งใสเพียงพอ ไม่มีทางที่เงื่อนไขการให้บริการหนา 45 หน้าและตัวเลือกติ๊กออกซึ่งแบ่งไปอยู่ตามหน้าตั้งค่า Setting 13 ส่วนจะเรียกว่าโปร่งใสได้ ด้านองค์กร European Digital Rights Organization (EDRi) กล่าวว่า บริษัทไมโครซอฟท์ได้ให้สิทธิกว้างๆ กับตัวเองในการเก็บข้อมูลทุกอย่างที่คุณทำ พูดและเขียนบนอุปกรณ์ทุกอย่าง เพื่อนำไปขายให้กับบุคคลที่สามสำนักข่าวเดอะการ์เดียน รายงานว่าการเข้มงวดเรื่องความเป็นส่วนตัวของไมโครซอฟท์อาจเนื่องมาจากกรณีการแอบอ่านอีเมลของบล็อกเกอร์ผู้หนึ่งซึ่งต้องสงสัยว่ามีส่วนในการปล่อยตัวต้นแบบของ Windows 10 ให้รั่วออกไป เมื่อเดือน พ.ค. 57 ซึ่งทำให้ไมโครซอฟท์ถูกวิพากษ์วิจารณ์ และสัญญาว่าจะทำการทบทวนทางกฎหมายก่อนจะมีเหตุการณ์ลักษณะนี้เกิดขึ้นอีกอย่างไรก็ดี เดอะการ์เดียนชี้ว่า Windows 10 นี้เป็นอีกส่วนหนึ่งของรูปแบบการพัฒนาแบบใหม่ที่เกิดมาจากระบบปฏิบัติการของโทรศัพท์สมาร์ทโฟน ที่ไม่ว่าจะ Siri หรือ Google ก็สามารถเก็บข้อมูลส่วนตัวและข้อมูลการใช้งานได้เช่นกัน ซึ่งทั้ง Apple และ Google ก็สามารถใช้ประโยชน์จากข้อมูลเหล่านี้ในการโฆษณาได้เช่นกัน เช่นนำเสนอแอปพลิเคชันโดยอ้างอิงจากแอปพลิเคชันที่เลือกซื้อไปก่อนหน้านี้สำนักข่าวเดอะไฟแนนเชียลไทมส์ ระบุว่า การถูกโจมตีเรื่องความเป็นส่วนตัวของ Windows 10 นี้อาจก่อปัญหาให้กับไมโครซอฟท์ได้ เมื่อปีที่ผ่านมา ระบบปฏิบัติการ Windows ทำรายได้กว่า หนึ่งหมื่นห้าพันล้านเหรียญดอลลาร์สหรัฐ หรือราวหนึ่งในสี่ของรายรับทั้งหมด และคิดเป็นร้อยละ 17 ของสินทรัพย์ทั้งหมดของไมโครซอฟท์ ซึ่งการเปิดให้ดาวน์โหลด Windows 10 ได้ฟรีสำหรับผู้ใช้ Windows 8 อยู่แล้วก็เพื่อการแข่งขันกับบริษัทคู่แข่งอย่าง Apple และ Google แม้ว่าการเสียรายได้จากยอดขายระบบปฏิบัติการอาจไม่ทำให้ไมโครซอฟท์เสียรายได้มากนัก แต่ก็ส่งผลให้ไมโครซอฟท์ต้องหารายรับทางใหม่ เช่นจากการโฆษณาดิจิทัลWindows 10 : Microsoft under attack over privacyWindows 10 hit by privacy concernsMicrosoft Privacy Statement
ผู้ใช้เน็ตทักท้วงระบบปฏิบัติการ Windows 10 ของบริษัทไมโครซอฟท์ ว่ามีการเข้าถึงข้อมูลส่วนบุคคล-เก็บข้อมูลพฤติกรรม ละเมิดความเป็นส่วนตัวของผู้ใช้ ด้านไมโครซอฟท์แจงเป็นการนำมาพัฒนาบริการ 4 ส.ค. 2558
Windows 10,ความเป็นส่วนตัว,ระบบปฏิบัติการ,วินโดวส์,ไมโครซอฟท์